OzLabs/hebrew-wiki-articles huggingface dataset:
תהילים י"א

תהילים י"א הוא המזמור האחר עשר בתהילים (לפי המספור בוולגטה ובתרגום השבעים, המזמור ממוספר כמזמור העשירי). המזמור חתום בידי דוד, ועוסק בביטחונו של דוד בה', ובאמונה שלו שה' יושיע את החלשים מידי הרשעים.

==תוכן המזמור==
דוד מביע את ביטחונו בה': "בַּה' חָסִיתִי". עם זאת, הוא מביע תרעומת על חוסר הצדק השורר בעולם ובכל זאת הוא איתן בדעתו ובאמונתו בה'. המשורר מתאר את דרכם של הרשעים הרומסים את הצדיקים והישרים בחברה ובך מערערים את היסודות עליהם מושתתת החברה. בעל המזמור משיב על תלונתם של רעיו כי לה' היכולת להבחין בין צדיק לבין רשע וממרום כסאו יעניש את הרשעים, יגמול באהבה לצדיקים ויאפשר להם לראות את פניו.

על פי חז"ל, הביטוי "ה' צַדִּיק יִבְחָן" המופיע בפסוק ה, מתייחס לבחירת דוד למלכות בידי ה'.
מזמור י"א. איור מתוך [[כתב יד אוטרכט מהמאה התשיעית לספירה.]]

===סוגה===
מזמור י"א הוא תפילת יחיד ויש המסווגים אותו לסוגה משנית של מזמורים המביעים ביטחון בה', כדוגמת מזמורים י', י"ב, י"ג, י"ד, י"ז ול"ה.

===מבנה===
יש המחלקים את המזמור על פי תוכנו מפסוק א' עד ג' ומפסוק ד' עד ז'. אחרים מחלקים אותו על פי מספר הדוברים במזמור. המשורר, הוא הדובר בפסוק א', רעיו של המשורר המביעים אי נחת מהמצב השורר בעולם הם הדוברים בפסוקים ב'-ג', ושוב חוזר בעל המזמור בפסוקים ד'-ז'. לדעת יצחק אבישור יש לחלק את המזמור בצורה כיאסטית היוצרת חזרה של מילים בתחילת המזמור ובסיומו. מבנה זה שם דגש על מילים מנחות המכוונות את הקורא לרעיון המרכזי של המזמור והוא שה' מבחין בין רע לטוב ויגמול לצדיק או לרשע לפי מעשיו.

==קישורים חיצוניים==

==הערות שוליים==

יא
פסגת בייטס (אנטארקטיקה)

פסגת בייטס (באנגלית: Bates Peak) היא פסגה ממערב למצוק פורנייר, בהרי דסקו שעל האי רוטשילד, שבאנטארקטיקה.

הפסגה היא הפסגה המערבית ביותר של האי רוטשילד.

גובהה של הפסגה 600 מטרים מעל פני הים.

== היסטוריה ==
== גילוי ומיפוי הפסגה ==

הפסגה צולמה מהאוויר על ידי צי ארצות הברית במהלך מבצע קפיצה לגובה, ועל ידי משלחת החקר האנטארקטית רון, בשנת 1947.

הפסגה מופתה בשנת 1959 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הפסגה נסקרה על ידי הסקר האנטארקטי הבריטי בין השנים 1970–1971.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של לורנס או. בייטס (Lawrence O. Bates) מצי ארצות הברית, שהיה מפקד האונייה שוברת הקרח של משמר החופים של ארצות הברית USCGC Edisto (WAGB-284) במהלך מבצע דיפ פריז, בשנת 1969.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1071 פסגת בייטס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=998&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת בייטס] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25622724 מפת אזור פסגת בייטס]

== הערות שוליים ==

בייטס
נאייר

נאייר רגאלדו (באנגלית: Nayer Regalado; נולדה ב-2 באוגוסט 1987) היא זמרת-יוצרת קובנית-אמריקאית. בשנת 2002, הוציאה את המיני-אלבום הראשון שלה First Kiss, שלא זכה להצלחה, תוך שהפסיקה להוציא מוזיקה במשך עשור שלם מצאתו.<ref name=":0"></ref>

בשנת 2011, הוחלט כי היא תקליט ביחד עם פיטבול את השיר "Give Me Everything".<ref name=":1"></ref> השיר זכה להצלחה בינלאומית, תוך שהפך לאחד מהשירים המצליחים ביותר בכל הזמנים.<ref name=":2"></ref> זאת, תוך שכבש את פסגת מצעד הבילבורד הוט 100,<ref name=":2" /> מצעד הסינגלים הבריטי,<ref></ref> קנדה הוט 100,<ref></ref> וכולי.

== קריירה ==
בשנת 2002, הוציאה מליסה את המיני-אלבום הראשון שלה, First Kiss.<ref name=":0" /> מתוך המיני-אלבום יצא הסינגל היחיד "First Kiss", אשר לא זכה להצלחה.<ref></ref> לאחר הכישלון שחוותה עם המיני-אלבום, לקחה נאייר הפסקה מעולם המוזיקה במשך עשור שלם, עד שבשנת 2011, הוציאה ביחד עם פיטבול את הלהיט הבינלאומי "Give Me Everything".<ref name=":1" />

לאחר הצלחת הלהיט עם פיטבול, הוציאה את הלהיט הלטיני "", שצבר למעלה מ-310 מיליון צפיות. מיד לאחר מכן, הוציאה ביחד עם פיטבול ואנריקה איגלסיאס את הלהיט "", אשר הגיע אל המקום ה-18 במצעד הבילבורד הוט 100.<ref></ref> בסמוך לכך, יצא השיר "Name of Love", ביחד עם פיטבול גם כן.<ref></ref> השיר זכה להצלחה רבה בצרפת ולהצלחה מתונה בשאר רחבי העולם.<ref></ref> בשנת 2015, הוציאה את השיר המצליח "My Body", ביחד עם וידאו קליפ נלווה.<ref></ref>

בשנת 2018, הוציאה ביחד עם הזמרת-יוצרת הלבנונית מליסה, את הלהיט "Leily Leily".<ref></ref>

== דיסקוגרפיה ==
=== מיני-אלבומים ===
* 2002: First Kiss

=== סינגלים ===
* 2002: "First Kiss"
*2010: "Pearly Gates"
*2011: "Give Me Everything"
*2011: ""
*2011: ""
*2012: "Name of Love"
*2015: "Mi Cuerpo" / "My Body"
*2017: "Yo Soy Lo Que Tu Quieres"
*2017: "Miami Se Calienta"
*2017: "Adiccion"
*2018: "Leily Leily" <small>(ביחד עם מליסה)</small>

== קישורים חיצוניים ==

== הערות שוליים ==

קטגוריה:אמריקאים ממוצא לבנוני
קטגוריה:אמריקאים ממוצא ברזילאי
קטגוריה:אמריקאים ממוצא קובני
קטגוריה:זמרות קובניות
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
הרפתקאותיו החדשות של פינוקיו

הרפתקאותיו החדשות של פינוקיו (באנגלית: The New Adventures of Pinocchio) הוא סרט אמריקאי-בריטי-גרמני לכל המשפחה מסוגת הרפתקאות ופנטזיה. הסרט מבוסס על הרומן "הרפתקאותיו של פינוקיו" שכתב קרלו קולודי. זהו סרט המשך לסרט הרפתקאות פינוקיו משנת 1996.

== תקציר העלילה ==
הסרט ממשיך את עלילת הרומן "הרפתקאותיו של פינוקיו" שכתב קרלו קולודי. פינוקיו וחברו למפוויק הלכו לקרנבל הנודד במקום לבית הספר ופגשו שם את הגמד, וולפה השועל ופלינט החתולה ואת מאדאם פלאמביו והיא נותנת להם שיקוי מיוחד, כאשר חזר הביתה, פינוקיו נתן לג'פטו לשתות מהשיקוי. למחרת בבוקר, ג'פטו הפך לבובת עץ ופינוקיו הבין שמאדאם פלאמביו שיקרה לו וכאשר הגיעה היא מוזכרת כאלמנתו של לורנציני (בונה הבובות שהפך ללווייתן בסרט הקודם), מאדאם פלאמביו כעסה על פינוקיו שלא שתה מהשיקוי והופתעה לראות את ג'פטו כבובה ולקחה את שניהם לקרנבל. בקרנבל פינוקיו הבין שלמפוויק הפך לחמור ים ומאוחר יותר ראה פינוקיו את הפיה הכחולה אשר הבהירה לו ששיקוי לא פותר בעיות, וג'פטו התרגל לעסקי השעשועים ונהנה מאוד להיות בובה. מאדאם פלאמביו סיכמה עם פינוקיו שברגע שישתה מהשיקוי ג'פטו יחזור להיות כמו קודם, אולם ג'פטו נשאר בובה ופינוקיו הבין שהיא שוב שיקרה לו. בהצגת הבכורה מול הנסיך, פינוקיו וג'פטו ברחו והשאירו את מאדאם פלאמביו עם עוגות בדמויות בובות. לאחר שברחו, הגמד, חברו של פינוקיו מהקרנבל, חשף את עצמו בתור פפה הצרצר, חברו הוותיק של פינוקיו ומצפונו, ומאדאם פלאמביו נחשפה כלורנציני. לאחר שגילו אגם משנה צורה, למפוויק חמור הים קפץ לאגם וחזר לצורתו האמיתית כילד, כשלורנציני ראה זאת הוא קפץ לאגם והשתנה למפלצת, פינוקיו וג'פטו הבובות קפצו לאגם וחזרו להיות אנשים. פלינט וולפה קפצו גם כן אך הם נשארו חתולה ושועל. למחרת פינוקיו פגש חברה חדשה בשם אוליביה (אשר דומה מאוד לפיה הכחולה) ויחד עם למפוויק הם הלכו אל מופע הבובות של ג'פטו וכל הקהל, וגם הנסיך, מחאו לו כפיים.

== הדמויות, השחקנים והמדבבים ==
במאית הדיבוב של הסרט בעברית הייתה נורית בנאי קורן ואת הדיבוב הפיק עוזי פוקס.
{| class="wikitable plainrowheaders" style="text-align:center;"
!שם הדמות
!שם השחקנים / המדבבים במקור
!מדבב/ת בעברית
|-
|סבא ג'פטו
|מרטין לנדאו
|עמי מנדלמן
|-
|פינוקיו
|גבריאל תומסון
|דניאל מגון
|-
|פפה הצרצר
|ווריק דייוויס
|יובל סגל
|-
|הפיה הכחולה
|ג'מה גרגורי
|הגר חלף
|-
|מאדאם פלאמביו / לורנציני
|אודו קייר
|שלמה סדן
|-
|פלינט
|ביבי ניווירת'
|טליה ברקאי
|-
|וולפה
|סיימון שאטזברגר
|חנן רוזן
|-
|לאמפוויק
|בן רידג'וואי
|אורי הר לב
|}

קולות רקע:
*אורן כהן
*עדי וייס
*שרון בורגאוקר
*נורית בנאי קורן

== הפקה והפצה ==
הסרט הופץ לראשונה בארצות הברית ב-15 בנובמבר 1999. בישראל הסרט הופץ לראשונה בדיבוב לעברית בשנת 2003. רק שני שחקנים חזרו לשחק את דמותם, מרטין לנדאו חזר לשחק את דמותו של ג'פטו, ואודו קייר חזר לשחק את דמותו של לורנזיני. גבריאל תומסון שיחק את פינוקיו במקום ג'ונתן טיילור תומאס. הסרט צולם בעיר לוקסמבורג שבלוקסמבורג.

== ראו גם ==
* הרפתקאותיו של פינוקיו

== קישורים חיצוניים ==

* 

קטגוריה:סרטים אמריקאיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים מבוססי ספרים
קטגוריה:סרטים בריטיים
קטגוריה:סרטים בריטיים מבוססי ספרים
קטגוריה:סרטים גרמניים
קטגוריה:סרטים גרמניים מבוססי ספרים
קטגוריה:סרטים לכל המשפחה
קטגוריה:סרטי הרפתקאות
קטגוריה:סרטי פנטזיה
קטגוריה:סרטי המשך
קטגוריה:סרטי 1999
קטגוריה:סרטים מבוססי ספרים
קטגוריה:סרטי קולנוע בכיכובן של בובות
קטגוריה:סרטים באנגלית
קטגוריה:סרטי פינוקיו
BEOK

BEOK הוא אתר אינטרנט ישראלי, שהושק בשנת 2005, ומשמש כפורטל בתחום הרפואה והבריאות בעברית.

האתר הוקם בסוף שנת 2005, על ידי עוזי ויעל לוי כחלק משיתוף פעולה עם אתר MSN. BEOK היווה למעשה את ערוץ הבריאות של אתר MSN. האתר מנוהל על ידי חברת טרפיקו בע"מ.

האתר החל לפעול בשנת 2005 ובכל חודש מבקרים באתר מאות אלפי גולשים. לתשדירים בערוץ הווידאו של האתר יותר ממיליון ורבע צפיות.

== מבנה האתר ותכניו ==
אתר BEOK מספק מידע, ייעוץ והכוונה בתחומי הרפואה והטיפול ומאפשר קשר ישיר באמצעות רשת חברתית מקוונת, בין הגולשים לבין רופאים מומחים, מטפלים, פסיכולוגים ועורכי דין לזכויות רפואיות.

הפורטל כולל מאות פורומים, המנוהלים על ידי רופאים ואנשי מקצוע מומחים, כ-15,000 מאמרים, כ-220 סרטוני וידאו מקוריים, מחשבונים מתחום הבריאות והרפואה, אינדקס רופאים עם כ-46,000 רשומים, אינדקס נותני שירותים, אינדקס תרופות, מדור לפענוח בדיקות ואזורי תוכן נוספים.

האתר בנוי ממספר תחומי ידע:
* פורומים רפואיים – מעל ל-250 פורומים רפואיים בתחומים שונים
* רופאים מומחים – מעל ל-45 אלפי רופאים
* סרטוני רפואה – מאות סרטונים בערוץ הבריאות
* אינדקס תרופות – מאגר על כ־4,500 תרופות הקיימות בישראל, כולל אופן השימוש, תופעות לוואי, ומינונים
* מחשבוני בריאות – מחשבוני היריון, לב ותזונה
* פענוח בדיקות – הסבר על תוצאות כ-160 בדיקות מעבדה
* מילון רפואי הכולל כ־80 ערכים
* מידע על אודות 40 שבועות היריון (בנוגע לעובר, ליולדת, ולבדיקות שונות), התפתחות תינוקות מלידה ועד גיל שנתיים
* פירוט על אודות 36 ויטמינים ותוספי מזון (חשיבותם, מחסור ומקורות)
* מאגר של כ־300 תרופות סבתא.

== קישורים חיצוניים ==
* 
* 

==הערות שוליים==

קטגוריה:אתרי אינטרנט ישראליים
קטגוריה:ישראל: בריאות ורפואה
קטגוריה:רשתות חברתיות מקוונות
חייג'ין

חייג'ין (בסינית: 海禁), או איסורי ים, הייתה מדיניות התבדלות סינית, שהגבילה מסחר פרטי בים, שבקרבת סין בתקופת שושלת מינג ובחלק מתקופת שושלת צ'ינג. על אף היותה המדיניות המוצהרת, היא לא נאכפה בפועל והמסחר המשיך.

האיסור על מסחר ימי פרטי, שהוטל לראשונה על מנת להתמודד עם ספינות פיראטיות יפנית, שתקפו יחד עם פרטיזנים משושלת יואן, היה בתחילה משולל כל יעילות: עד המאה ה-16, בעיקר משום שהפיראטיות וההברחות היו מורכבות בעיקר מסינים שנפגעו מהמדיניות ועודד על ידי כך שסחר החוץ של סין היה מוגבל, לא סדיר ויקר. גם הלחץ הצבאי מצד המונגולים לאחר הקרב הרסני בטומו החליש את החייג'ין. תופעת הפיראטיות צנחה לרמות זניחות רק בשלהי המדיניות הזו בשנת 1567, שהמשיכה בצורה שונה. מה שיצר את מערכת הקנטון של 13 מפעלים, אך גם את הברחת האופיום שהובילה למלחמות הרות אסון עם בריטניה ומעצמות אירופיות אחרות במאה ה-19.

מדיניות החייג'ין אומצה גם ביפן בתקופת טוקוגאווה (מדיניות סאקוקו) ובקוריאה בתקופת שושלת ג'וסון, שהתפרסמה כ-"Kingdom Hermit".

==שושלת מינג==
===רקע===
המאה ה-14 הייתה תקופה של כאוס ברחבי מזרח אסיה. מגפת הבועה השנייה החלה במונגוליה בסביבות 1330 וייתכן שהרגה את רוב האוכלוסייה בהיי ובשאנשי ומיליונים במקומות אחרים. מגפה נוספת השתוללה במשך שלוש שנים בין השנים 1351–1354. מרידות קיימות על מונופול המלח הממשלתי ושיטפונות קשים לאורך הנהר הצהוב עוררו את מרד הטורבן האדום. הכרזת המינג בשנת 1368 לא סיימה את מלחמותיה עם שרידים מונגולים תחת טוגון טמורה בצפון ותחת נסיך ליאנג בדרום. המלך גונגמין מקוריאה החל להשתחרר גם מהמונגולים, החזיר את המחוזות הצפוניים של מדינתו, כאשר פלישת הטורבן האדום הרסה את האזורים. ביפן, רסטורציית קנמו השני של הקיסר דייגו השני הצליח להפיל את שוגונות קמקורה אך בסופו של דבר פשוט החליף אותם באשיקאגה החלשה.

השליטה הרופפת על פריפריה של יפן הובילה לכך ששודדי ים הקימו בסיסים באיים המרחבים של התחום, במיוחד צושימה, איקי וה גוטים. "שודדים-גמדים" אלה פשטו על יפן כמו גם על קוריאה וסין.

מסעות האוצר של ג'נג חה הופסקו בגלל עלייה באסרטיביות של המונגולים לאחר לכידתו של הקיסר בקרב טומו בשנת 1449. ההיקף הגדול של הסחר הפרטי בחו"ל גרם לתחרות מחירים לרכישות ממשלת מינג, כמו סוסי קרב עבור החזית הצפונית, והיה צורך להקצות מחדש את הכספים. עם זאת, לאחר סיום מסעות האוצר, הסחר הסיני בתוך אסיה וצפון אפריקה נמשך.

קטגוריה:סין: היסטוריה
קטגוריה:שושלת צ'ינג
קטגוריה:שושלת מינג
דן וינד

דן וינד (15 בינואר 1935 י"ב בטבת ה'תרצ"ה – 4 באוקטובר 2006 י"ב בתשרי ה'תשס"ז) היה מהנדס אזרחי, ניהל פרויקטים ומבנים רבים בירושלים, מהחשובים ומהבולטים שבהם. ממעצבי פרויקט הרכבת הקלה וקריית הלאום, זוכה אות יקיר ירושלים (2004), מנהל ומייסד חברת תפנית הנדסה.

==ביוגרפיה==
וינד נולד בשכונת הבוכרים בירושלים למשה, יליד פולין ומהנדס במקצועו ולמרים ילידת רוסיה. בגיל שנה עבר עם משפחתו לשכונת בית הכרם ושם גדל.
בוגר תואר בהנדסה אזרחית מהטכניון בשנת 1961. בשנת 1995 הקים את חברת תפנית וינד, ביחד עם עמיתיו שמעון קורינפלד, אלי גורדון, שלומית שער, משה עוז ומיכאל אלון.

בשנת 1996 זכה באות "עמית כבוד של הטכניון".
==חיים אישיים==
נשא לאשה את נעמי וינד, אמנית ופסלת משכונת בית הכרם. לזוג נולדו שלושה ילדים: ארנה ציירת (1966), מיכאל אדריכל, והשחקנית אלונה וינד רז (1973).

===הפרויקטים אותם ניהל בירושלים===
*אזור תעשייה בגבעת שאול
*אזור הסינמטק וגיא בן הינום
*אצטדיון טדי
*בית הלוחם ירושלים
*גן החיות התנכ"י
*דרום-מערב העיר ירושלים לרבות אזור הקניון
*קריית עיריית ירושלים
*קריות האוניברסיטה בגבעת רם ובהר הצופים
*קריית הלאום
* ימק"א
*קמפוס יד ושם.

===פעילות ציבורית בירושלים===
*חבר בארגוני המהנדסים במשך 40 שנה
*חבר במועצה לרישום קבלנים במינוי שר הבינוי והשיכון בשתי קדנציות
*יועץ הנדסי לאוניברסיטה העברית
*יועץ לסגן הבכיר לחשב הכללי במשרד האוצר במסגרת הקמת קריית הלאום בירושלים
*מראשי וועד העצמאים בתחום הניהול
*מנהל קרן מלגות לבני ירושלים שלמדו בטכניון
*שוחר באוניברסיטה העברית ובמוזיאון ישראל וחבר בארגונים הירוקים.

==הנצחתו==
עיריית ירושלים הנציחה כיכר על שמו ברחוב העלייה על יד מלון קראון פלזה ירושלים.
לאחר פטירתו הוקמה קרן מלגות על שמו לבוגרי הטכניון.

== קישורים חיצוניים ==
* [https://tafnit-eng.com/אודות-דן-וינד/ אודות דן וינד 1935–2006], באתר תפנית ניהול בניה
* [https://www.dmag.co.il/pub/technion/Tw07/files/assets/basic-html/page38.html דן וינד], מגזין הטכניון, חורף 2007 עמוד 38
* אבי יריב, [https://web.archive.org/web/20100101000000/https://cafe.themarker.com/post/465703/ שדרות מנחם בגין - עשור לפתיחתם], באתר TheMarker, 6 ביוני 2008 (מאורכב בוייבאק מאשין)

== הערות שוליים ==

קטגוריה:יקירי ירושלים
קטגוריה:מהנדסי בניין
קטגוריה:מהנדסים אזרחיים ישראלים
קטגוריה:בוגרי הטכניון - מכון טכנולוגי לישראל
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1935
קטגוריה:ישראלים שנפטרו ב-2006
אובונטו באדג'י

אובונטו באדג'י (באנגלית: Ubuntu Budgie, לשעבר Budgie-Remix) היא הפצת לינוקס המבוססת על סביבת שולחן העבודה באדג'י, ונחשבת לאחת מנגזרותיה הרשמיות של אובונטו.

==היסטוריה==
ההפצה התחילה בתור הפצה לא רשמית מבוססת אובונטו בשם "Budgie-Remix". בגרסתה הראשונה התבססה על גרסה 16.04 של אובונטו.

בנובמבר 2016 הפכה ההפצה לנגזרת רשמית של אובונטו, והצטרפה לנגזרות אחרות דוגמת לובונטו, זובונטו וקובונטו. הגרסה הראשונה של ההפצה ששוחררה בתור גרסת נגזרת רשמית של אובונטו הייתה גרסה 17.04.

החל מגרסה 18.10 הוסרה התמיכה במעבדי 32 ביט.

==תוכנות ברירת מחדל==
ההפצה כוללת את התוכנות הבאות כברירת מחדל:
*פיירפוקס-דפדפן.
*LibreOffice- חבילת יישומים משרדיים.
*Rhythmbox, mpv- נגני מדיה.
*Geary- תוכנת דואר אלקטרוני.

==קישורים חיצוניים==

* 
* [https://distrowatch.com/table.php?distribution=ubuntubudgie דף ההפצה באתר] DistroWatch

==הערות שוליים==

קטגוריה:אובונטו לינוקס
קטגוריה:הפצות של GNU/לינוקס
קטגט

קטגט (בדנית: Kattegat ובשוודית: Kattegatt) הוא ים ומצר ים המפריד בין חצי האי יוטלנד לבין חופו השוודי של חצי האי הסקנדינבי, ומקשר את הים הצפוני דרך סקאגרק לים הבלטי דרך המצרים הדניים. ניתן להתייחס לקטגט כאל מפרץ של הים הבלטי או של הים הצפוני.

==אטימולוגיה==
שמו של הים נובע מהמילים ההולנדיות katte (חתול) ו-gat (חור, או פתח). בשלהי ימי הביניים השוו קפטנים של צי ברית ערי הנזה בז'רגון הניווט הימי את המצרים הדניים לפתח כה צר שאף חתול יתקשה להיכנס דרכו, בגלל עומקם הרדוד של המים. שם ארכאי לקטגט ולסקאגרק הוא "הים הנורווגי", או "ים יוטלנד".

==גאוגרפיה==
לפי ההגדרה אשר אומצה בשנת 1932 באמנה שעליה חתמו דנמרק, נורווגיה ושוודיה, הגבול הצפוני של קטגט הוא בין הנקודה הצפונית ביותר של יוטלנד, סקיין, לבין העיירה מרסטרנד בשוודיה. הגבול הדרומי הוא המצרים הדניים. הנהרות הנשפכים לים כוללים את גודנה, יטה אלב, לאגאן וניסאן. בקטגט עשרות איים, ובהם סאמסו ואנהולט. שמורת הטבע קולברג במחוז השוודי סקונה שוכנת לחופי הים. דיונים אודות הקמתו של גשר מעל קטגט, המחבר בין יוטלנד לשלן נערכים מאז שנות ה-50.

==היסטוריה==
השליטה בקטגט והגישה אליו, היו בעלי חשיבות במהלך ההיסטוריה של השיט הבינלאומי. עד להשלמתה של תעלת האיידר ב-1784, הקטגט היה דרך הגישה הימית היחידה לאזור הים הבלטי. החל משנת 1429, צברה משפחת המלוכה הדנית, ולאחר מכן, דנמרק, כספים רבים כתוצאה ממס המעבר שהוטל על העוברים בארסונד. מס זה בוטל בשנת 1857.

==אקולוגיה==

==גלריה==
<gallery>
קובץ:Anholt Havmøllepark.jpg|ישנן מספר חוות רוח ימיות בקטגט
קובץ:Bianca Rambow (North of Funen).2.ajb.jpg|נתיבים ימיים חשובים עוברים דרך קטגט
קובץ:Grenå Strand.JPG|חופי קטגט הדניים הם חוליים, ללא סלעי שתית חשופים.
</gallery>

==קישורים חיצוניים==

* 

קטגוריה:קצרמר גאוגרפיה של שוודיה
קטגוריה:גבול דנמרק–שוודיה
קטגוריה:מצרי ים בין-לאומיים
קטגוריה:דנמרק: מצרי ים
קטגוריה:שוודיה: מצרי ים
קטגוריה:מצרי ים באוקיינוס האטלנטי
קטגוריה:שוודיה: גופי מים
קטגוריה:דנמרק: גופי מים
קטגוריה:הים הבלטי
אלקסיס ג'ורדן

אלקסיס ג'ורדן (באנגלית: Alexis Jordan; נולדה ב-7 באפריל 1992) היא זמרת-יוצרת אמריקאית. בשנת 2011, הוציאה את אלבום הבכורה Alexis Jordan, אשר זכה להצלחה כאשר הגיע אל המקום התשיעי במצעד האלבומים הבריטי.<ref></ref> מתוך האלבום יצא הלהיט "Happiness".

בשנת 2011, הוציאה ביחד עם שון פול את השיר "Got 2 Luv U", שהפך לאחד מהלהיטים המצליחים ביותר באותה השנה בה יצא.<ref></ref> איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.<ref></ref>

== קריירה ==
בשנת 2011, הוציאה אלקסיס ג'ורדן את אלבום הבכורה שלה, Alexis Jordan.<ref></ref> הסינגל הראשון מתוכו "Happiness", הפך ללהיט בינלאומי, תוך שהצליח לכבוש את פסגת מצעד שירי ה-R&B של חברת המצעדים הרשמית, מצעד שירי הדאנס קלאב, והגיע למקום השלישי במצעד הסינגלים הבריטי.<ref></ref> כמו כן, הוכתר לשיר השנה לשנת 2011 של הולנד.<ref></ref> הסינגל השני מתוך האלבום "Good Girl", כבש את פסגת מצעד שירי הדאנס קלאב גם כן.<ref></ref> הסינגל השלישי והאחרון מתוך האלבום "Hush Hush", זכה להצלחה בהולנד.<ref></ref>

לאחר שסיימה להוציא סינגלים מתוך אלבום הבכורה שלה, החליטה ג'ורדן להקליט ביחד עם הראפר שון פול, את השיר "Got 2 Luv U".<ref name=":0"></ref> השיר הפך ללהיט בינלאומי, ולאחד מהלהיטים המצליחים ביותר של השניים, כאשר צבר למעלה מ-350 מיליון צפיות ביוטיוב,<ref name=":0" /> כבש פסגות מצעדים,<ref></ref><ref></ref><ref></ref> וקיבל תארים שונים.<ref></ref><ref></ref><ref></ref> בשנת 2013, הוציאה את הסינגל האחרון שלה "Acid Rain", אשר כבש את פסגת מצעד שירי הדאנס,<ref></ref> תוך שנכנס לשתי רשימות סוף שנה של בילבורד.<ref></ref><ref></ref>

== דיסקוגרפיה ==
=== אלבומי אולפן ===
* 2011: Alexis Jordan

=== סינגלים ===
* 2010: "Happiness"
*2011: "Good Girl"
*2011: "Hush Hush"
*2011: "Got 2 Luv U" <small>(ביחד עם שון פול)</small>
*2013: "Acid Rain"

== קישורים חיצוניים ==

* 

== הערות שוליים ==

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:יוטיובריות אמריקאיות
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
Big Ole Freak

"Big Ole Freak" הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השני שלה, Tina Snow.<ref name=":0"></ref><ref name=":1"></ref> הוא יצא לאור ב-22 בינואר 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל השני והאחרון מתוך המיני-אלבום.<ref name=":0" /><ref name=":1" />

השיר הגיע למקום ה-65 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מייגן די סטליון לבדה והופק על ידי ליל-ג'ו-מייד-דה-ביט.<ref name=":1" /> ב-30 ביולי 2019, העניק איגוד תעשיית ההקלטות האמריקאי (RIAA) לשיר את תואר הזהב לשיר על מכירות של למעלה מ-500,000 עותקים במדינה.<ref></ref> בהמשך, אושר כי הוא נמכר בלמעלה מ-1,000,000 עותקים במדינה.<ref name=":2"></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום.<ref></ref>

== וידאו קליפ ==
הווידאו קליפ המלא של השיר הועלה לערוץ היוטיוב של מייגן די סטליון ב-28 בפברואר 2019, כמה שבועות לאחר צאתו כסינגל.<ref name=":3"></ref> בתחילת הקליפ, ניתן לראות את די סטליון לובשת בגדים בצבע אדום, תוך שמסביבה רוקדות מספר רקדניות ליווי.<ref name=":3" /> בהמשך, ניתן לראותה כשהיא ממשיכה לשיר את השיר ולרוקד לצליליו.<ref name=":3" />

נכון למרץ 2020, מונה הצפיות של האודיו עומד על למעלה מ-92 מיליון צפיות.<ref name=":3" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":2" />
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על מיניות
קטגוריה:סינגלים בהוצאת 300 אנטרטיינמנט
מריה סיטל

מריה אדוארדובנה סיטל (ברוסית: Мари́я Эдуа́рдовна Си́ттель; נולדה ב-9 בנובמבר 1975, פנזה) היא מגישת חדשות רוסייה. מגישת מהדורת החדשות Vesti בערוץ הטלוויזיה רוסיה, זוכת פרס TEFI.

== ביוגרפיה ==
היא נולדה ב-9 בנובמבר 1975 בפנזה לאביה, אדוארד סיטל שיש לו שורשים גרמניים ואמה, עקרת הבית לריסה פאבלובנה, שלה שורשים יהודיים. היא למדה בליצאום הרפואי של פנזה ומ-1993 במכון הפדגוגי של פנזה על שם בלינסקי והיא בעלת תואר בביולוגיה וכימיה, לימים בוגרת המכון הרוסי למימון וכלכלה עם התמחות במימון ואשראי.<ref></ref>

== קריירה ==
היא החלה את קריירת הטלוויזיה שלה בשנת 1997 בעיר הולדתה בתוכנית "מזכרת מוזיקלית" (בחברת הטלוויזיה והרדיו "ביתנו").<ref></ref> מאז 1998 עבדה ככתבת, לימים מגישת החדשות בערוץ הטלוויזיה של פנזה "אקספרס". בשנת 1999 הצטרפה לחברת הטלוויזיה והרדיו של פנזה, חברה בת של תאגיד VGTRK.

מ-24 בספטמבר 2001 עד 14 במאי 2006, היא הייתה מגישת מבזקי החדשות היומיים של מהדורת וסטי בערוץ הטלוויזיה רוסיה-1. בספטמבר 2003 החליפה את סרגיי בריליוב במהדורת הערב של תוכנית זו.<ref></ref>

מאז 2004 הנחתה את התוכנית היומית "חוות דעת מיוחדת" ברדיו רוסיה. מ-15 במאי 2006 עד 29 באוגוסט 2008 החלה להנחות את מהדורת החדשות המרכזית וסטי בשעה 20:00 לצד דמיטרי קיסליוב.<ref></ref> יחד עם ניקולאי סוונידזה בשידור חי בערוץ הראשון ובערוץ רוסיה, שימשה כפרשנית טקס האשכבה של נשיא הפדרציה הרוסית הראשון, בוריס ילצין, ב-25 באפריל 2007.<ref></ref>

מ-1 בספטמבר 2008 ועד 17 ביוני 2016 היא הגישה את מהדורות הערב של התוכנית וסטי יחד עם אנדריי קונדראשוב<ref></ref> וארנסט מצקיאביוס .

יחד עם אנדריי מלכוב, אלנה קיריק ווסילי גולובנוב, הוכרזה שהיא המארחת של תוכנית הטלוויזיה "אנחנו צריכים לדבר" שאורגן על ידי ערוצי הטלוויזיה Russia-1 והערוץ האוקראיני NewsOne ותוכננה ל-12 ביולי 2019. על הפרויקט נמתחה ביקורת על ידי הגופים הרשמיים ורוב הפוליטיקאים האוקראינים בשל האירועים בקרים ובדונבאס, כולל הנשיא ולדימיר זלנסקי (שכינה זאת "מהלך יחסי ציבור זול אך מסוכן לפני הבחירות"). יום לאחר ההכרזה, NewsOne הודיעה על ביטול התוכנית עקב "התקפות מידע המוני" ואיומים על עצמה ועובדיה.<ref></ref> <ref></ref> <ref></ref> <ref></ref>

משנת 2018 מרצה ב באוסטנקינו.

== השתתפות בפרויקטים אחרים בטלוויזיה ==
מריה סיטל בעת הנחיית "[[הקו הישיר עם ולדימיר פוטין", 16 באפריל 2015}}]]
היא השתתפה מספר פעמים במשחק הטלוויזיה פורט בויארד כחלק מצוות ערוץ הטלוויזיה "רוסיה".<ref>[http://www.mk.ru/old/article/2002/07/11/164908-fort-bayyard-strashnyie-igryi-rtr.html Форт Байярд: Страшные игры РТР]</ref> <ref></ref> בשנת 2006, מריה סיטל ו-ולדיסלב בורודינוב השתתפו בעונה הראשונה של הגרסה הרוסית לתחרות הטלוויזיה "רוקדים עם כוכבים", ששודרה בערוץ הטלוויזיה "רוסיה".<ref></ref> הזוג תפס את המקום הראשון שהעניק את הזכות להשתתף בתחרות "אירוויזיון לרוקדים 2007".<ref></ref> בתחרות עצמה, הזוג סיטל-בורודינוב סיים במקום השביעי.<ref></ref>

== חיים אישיים ==
היא נשואה בפעם השנייה ולה 5 ילדים. חובבת צילום, סקי, ספורט, קריאת ספרים.<ref></ref>

== קישורים חיצוניים ==

* [http://www.sittel.vesti.ru מריה סיטל], באתר Vesti.ru

== הערות שוליים ==

קטגוריה:סגל VGTRK
קטגוריה:זוכי פרס TEFI
קטגוריה:מנחי טלוויזיה רוסים
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1975
קטגוריה:רוסים שנולדו ב-1975
מיכאיל זלנסקי

מיכאיל ולדימירוביץ' זלנסקי (ברוסית: Михаи́л Влади́мирович Зеле́нский; נולד ב-7 בספטמבר 1975, מוסקבה, רוסיה הסובייטית, ברית המועצות - 11 בינואר 2022, פונטה קאנה, הרפובליקה הדומיניקנית) היה עיתונאי ומגיש חדשות רוסי.<ref name="autogenerated1">[http://www.vokrug.tv/person/show/Mikhail_Zelenskiy/ Михаил Зеленский (Mikhail Zelenskiy), Ведущий: фото, биография, фильмография, новости // Вокруг ТВ]</ref><ref>[http://www.people.su/42605 Михаил Владимирович Зеленский биография]</ref>

== ביוגרפיה ==
נולד ב-7 בספטמבר 1975 במוסקבה. בשנת 1992 למד במכון הרפואי של חברובסק ובמכון לתרבות גופנית בפקולטה ל"ניהול ספורט" בחברובסק.<ref></ref> הוא שילב את לימודיו עם עבודתו כ-DJ בתחנת הרדיו Radio A.

בשנת 1996 הוא נכנס למכון ללימודים מתקדמים במוסקבה לעובדי טלוויזיה ורדיו. בשנת 1997 החל להנחות ב"רדיו נוסטלגיה".<ref></ref> הוא גם ערך מהדורות חדשות בערוץ הטלוויזיה TV Center.<ref>[http://www.mega-stars.ru/presenters/zelenskij_mihail.php Биография Зеленского Михаила]</ref>

בשנים 1999–2001 הוא היה מגיש התוכנית וסטי בערוצי RTR ובערוץ "תרבות". מ-12 בפברואר 2001 עד 11 בפברואר 2011 - הגיש את התוכנית וסטי-מוסקבה באותו ערוץ טלוויזיה.<ref></ref> הוא חזר לתוכנית במאי 2013<ref name="Зеленский">[http://www.vesti.ru/doc.html?id=1080637 Ток-шоу «Прямой эфир» сменило лицо]</ref> כאשר המהדורה בשעה 19:35 נקראה "וסטי-מוסקבה עם מיכאיל זלנסקי".<ref></ref>

משנת 2006 עד 2010 הוא גם היה מנחה קבוע בערוץ הטלוויזיה רוסיה-24.<ref></ref> מ-4 באפריל 2011 עד 30 באפריל 2013 הגיש את תוכנית האירוח "בשידור חי" בערוץ "רוסיה - 1".<ref></ref>

ב-7 באוקטובר 2013 הפך לאחד מנושאי הלפיד במהלך מסע הלפיד האולימפי לקראת אולימפיאדת החורף 2014, בשלב שלה במוסקבה.<ref></ref> במהלך נשיאת הלפיד שידר בשידור חי מתוך הטלפון שלו.<ref></ref> מאז 28 באוקטובר 2016 החל להגיש את התוכנית "כרטיס לבולשוי " בערוץ הטלוויזיה "רוסיה-תרבות".<ref></ref> מאז 4 בספטמבר 2017 - החל להנחות את התוכנית " חדשות התרבות".<ref></ref>

היה אחד המורים המובילים בבית הספר הגבוה לטלוויזיה על שם אלכסנדר פוליטקובסקי.<ref>[http://vshtap.ru/#teachers Зеленский Михаил Владимирович, телеведущий, журналист]</ref>

==חיים אישיים==
אשתו הראשונה היא אולגה דרובינה, חברה לשעבר לכיתה (2003–2007). אשתו השנייה היא אלנה גרושינה, מאמנת החלקה אמנותית, מחליקה אמנותית לשעבר (2008–2014). בסוף 2008 היא ילדה בת, סופיה. בשנת 2012 נולדה הבת השנייה פולינה במשפחה. אשתו השלישית - מילה רובינצ'יק, פסיכולוגית, הייתה נשואה לזלנסקי משנת 2018 ועד מותו בשנת 2022.

ב-11 בינואר נפטר בפתאומיות בהיותו בחופשה עם אשתו. סיבת המוות הרשמית היא אוטם בשריר הלב. גופתו של מגיש הטלוויזיה נמסרה מהרפובליקה הדומיניקנית למוסקבה ב-18 בינואר 2022. ההלוויה התקיימה ב-19 בינואר 2022 בבית העלמין טרוייקורובסקי.

== קישורים חיצוניים ==

* [https://russia.tv/person/show/person_id/105102/brand_id/5169 מיכאיל זלנסקי] , באתר רוסיה-1
* [http://sobesednik.ru/interview/mikhail-zelenskii-ya-ne-malakhov מיכאיל זלנסקי: "בתי רואה אותי בטלוויזיה לעיתים קרובות יותר מאשר בבית"]
* [https://web.archive.org/web/20160112052144/http://journs.ru/schcool-guests/1736-v-dvizhenii.html מיכאיל זלנסקי. בתנועה]

== הערות שוליים ==

קטגוריה:מנחי טלוויזיה רוסים
קטגוריה:עיתונאים רוסים
קטגוריה:סגל VGTRK
קטגוריה:רוסים שנולדו ב-1975
קטגוריה:רוסים שנפטרו ב-2022
בוריס בליאקוב

בוריס ואדימוביץ' בליאקוב (ברוסית: Борис Вадимович Беляков; נולד ב-7 באוגוסט 1987) הוא מדינאי ודובר רוסי, המשמש כדובר ראש ממשלת רוסיה.

==קריירה==
בוריס הוא בוגר הפקולטה לניהול של המכון לכלכלה, ניהול ומשפט של האוניברסיטה הממלכתית ההומניטארית. שנים רבות עבד ברשות המס הפדרלית ועסק ביחסי הרשות עם התקשורת ושימש כדובר שירות המיסים הפדרלי הרוסי ושימש כיועצו של מנהל הרשות.

בינואר 2020 מונה על ידי מיכאיל מישוסטין לתפקיד דובר ראש הממשלה, בעקבות התפטרות ממשלת מדבדב השנייה וכינון ממשלת מישוסטין.

== קישורים חיצוניים ==

* [http://government.ru/gov/persons/640/events/ בוריס בליאקוב], באתר ממשלת רוסיה

== הערות שוליים ==

קטגוריה:עיתונאים רוסים
קטגוריה:דוברי ראש ממשלת רוסיה
קטגוריה:רוסים שנולדו ב-1987
בנאת שמאמה

בָּנאת שמאמה (מערבית: بنات شمامة, בתרגום לעברית: בנות שמאמה או האחיות שמאמה) היו להקת בנות אחיות מהמשפחה היהודית-תוניסאית שמאמה,שהייתה פעילה בראשית העשור הראשון של המאה העשרים בבירה תוניס, ונושאי השירים שביצעה הלהקה התאפיינו באומץ ובחוצפה יחד עם מה שרווח מבחינה אמנותית באותה תקופה. הלהקה התמחתה במוזיקה רבאביה שהייתה נפוצה בעשורים הראשונים של המאה ה-20.

==ביוגרפיה==
בנות שמאמה היו ארבע בנותיו של סוחר יהודי עשיר שהלך לעולמו, אשר החליטו להיכנס לעולם המוזיקה ולהרוויח את לחמן. החלו את דרכן בהופעות באירועים משפחתיים וברגע שהפכו למפורסמות פנו אליהן מחברות תקליטים. ההקלטות הראשונות של להקה זו הופיעו בראשית שנת 1905. הלהקה הופיעה לפני מלחמת העולם הראשונה והגיעה לשיא פרסומה בשנת 1908. הלהקה כללה את כמונה, מנאנה ובחאילה, ולפעמים הייתה איתם טיביה. אף כי חבורה זו לא נשארה בזיכרון הפופולרי של ימינו, היא נחשבת לחלוצת השיר הפשוט והקליל בתחילת המאה העשרים ולמבשרת המוזיקה הפופולרית עם ראשיתן של ההקלטות הקוליות.

להקת "בנאת שמאמה" משתייכת ל"מוזיקה הרבאבית", שהתמקדה בעיקר בכלי הרבאב (כְּלִי מֵיתָר מִזְרָחִי, לרוב בעל מיתר אחד או שניים) והייתה לה נוכחות מתמדת בקרב המשפחות התוניסאיות, באירועים ובחגיגות. בנות השמאמה נודעו במילותיהן הנועזות ובליצנות הגסה שנלוותה להופעותיהן. בהקלטות רבות המשתתפים שיכורים ומקיימים אינטראקציה עם השירים תוך התנערות מכל הכללים החברתיים וכללי הנימוס המוסריים, כפי שאנו מוצאים בהקלטת "דיר אלח'מר פי אלכאס" ("מנזר היין בגביע") ובהקלטת "אלזין אלזין" ("יופי-יופי"), שבשתיהן משולבים קטעים של כמה מהנוכחים.

מרוב ההשפעה של בנות שמאמה בקרב המאזינים והבליינים באותה תקופה, ומהפיכתן למיתוס המזין את דמיונם של רבים באותה תקופה, מספרים מספר מקורות שאחד השיח'ים התאהב בכמונה, ואף בנה לה ארמון בפרבר אל-מרסא, שמוכר כיום בשם (הארמון) זפיר.

הקלטות ומסמכים המספרים את ההיסטוריה של הלהקה נדירים והאחרונה מביניהן נפטרה ב-1935.

==קישורים חיצוניים==

==הערות שוליים==

קטגוריה:זמרות יהודיות תוניסאיות
קטגוריה:אומנים יהודים שפעלו בארצות ערב
קטגוריה:אחאים
אוכמנית שחורה

פירות האוכמנית השחורה]]
[[כיסונים ממולאים באוכמניות שחורות]]
אוכמנית שחורה על [[בול דואר של מולדובה]]
אוכמנית שחורה (שם מדעי: Vaccinium myrtillus; ידועה גם כאוכמנית אירופאית הוא מין של שיח נשיר קטן בעל פירות מאכל בעלי צבע כחול.

==תפוצה==
האוכמנית השחורה אנדמית למזרח, מרכז וצפון אירופה, האיים הבריטיים, איסלנד, צפון אסיה ולקווקז, והוא הובא למערב ארצות הברית ולמערב קנדה. השיח נפוץ בשדות בור ובאדמות חומציות. ענבת האוכמנית השחורה משמשת למאכל בני אדם מזה אלפי שנים.

==שימושים==
===פירות===
מזה אלף שנים נעשה שימוש בפירות האוכמנית השחורה ברפואה מסורתית אירופאית. באוסטריה השתמשו באוכמניות שחורות כדי לטפל במחלות של צינור העיכול ובסוכרת, על ידי צריכה ישירה של הפרי, בדרך של חליטה או כליקר. תוספי תזונה צמחיים המופקים מאוכמניות שחורות משמשות לטיפול במחלות קרדיווסקולריות, סוכרת, שלשול ובמחלות אחרות.

בבישול, בדומה לאוכמניות האנדמיות לצפון אמריקה, משתמשים בפירות האוכמנית השחורה כדי להכין עוגות, ובהן עוגות פאי, ריבות, מאפינים, עוגיות, סירופים, מיצים וממתקים.

===עלים===
עלי האוכמנית השחורה שימשו לטיפול במחלות וחוליים שונים, ובהם שלשול, צפדינה, זיהומים, כוויות וסוכרת.

==קישורים חיצוניים==

* 
* [http://www.al-alim.co.il/mina.asp?alal=569&cont=571&curr_page=871 Vaccinium myrtilus - בילברי - Vaccinium myrtilus - בילברי] באתר על עלים

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:גרגרי יער
קטגוריה:צמחי מרפא
קטגוריה:אברשיים
קטגוריה:צמחים שתוארו ב-1753
גלוסטר (עירייה)

גלוסטר (באנגלית: Gloucester) היא עירייה במחוז קמדן בניו ג'רזי שבארצות הברית.

העירייה הוקמה ב-1 ביוני 1695. היא שולבה במחוז קמדן בשנת 1844. מאז חלקים ממנה הועברו לעיריות אחרות. נכון להיום שטחה הוא כ-60 קמ"ר. בין היישובים הגדולים ששייכים עירייה ניתן לציין בלקווד וגלנדורה שבכל אחד מהם מתגוררים מעל ל-4,000 תושבים.

המחוז הוא ייחודי בכך שהוא מהווה אזור חקלאי, תעשייה ומגורים גם יחד. החקלאות מבוססת ומפותחת מאוד. גידול פירות, ירקות חקלאיים ועופות, תעשיית החלב, גידול בקר, חזירים ובעלי חיים אחרים, קיומם של בתי שימור מודרניים בכל ימות השנה, מפעלים מהקפאה מהירה ושווקים סמוכים מקדמים את מחוז גלוסטר לאחד החלקים העיקריים לייצור מזון בארצנו. שילוב כזה של חקלאות ותעשייה, יחד עם מיקומו של המחוז באזור המטרופוליטן של פילדלפיה, הביא לקהילות מגורים משגשגות. רשת משובחת של כבישים ממלכתיים ומחוזיים משופרים, שירות אוטובוסים מצוין וממשל עירוני מצוין תרמו לפיתוח קהילות מגורים מצוינות. במחוז גלוסטר יש את מיטב בתי הספר ואתרי התפילה, את מיטב השירות המקומי והמחוזי מכל סוג שהוא.<ref></ref>

בשטח העירייה ממוקם בניין ששימש כבית חולים במהלך מלחמת העצמאות של ארצות הברית ונכלל במרשם הלאומי של מקומות היסטוריים.

בשטח העירייה עובר כביש מהיר לאטלנטיק סיטי.

==קישורים חיצוניים==

* 

==הערות שוליים==

קטגוריה:ניו ג'רזי: עיריות
קטגוריה:יישובים שהוקמו ב-1695
תהילים צ"ז

תהילים צ"ז הוא המזמור התשעים ושבעה בתהילים. (לפי המספור בוולגטה ובתרגום השבעים, המזמור ממוספר כמזמור ה-96). שמו של המזמור בלטינית: "Dominus regnavit exultet terra"

==סוגת המזמור==
מזמור זה שייך לסוג הנקרא 'מזמור המלכת מלך'. לשיטתו של חוקר המקרא הנורווגי סיגמונד מובינקל, לסוגה זו של מזמורים שייכים חמישה מזמורים: תהילים מ"ז, צ"ג, צ"ו - צ"ט. מקורם של מזמורים אלו בטקסי פולחן חגיגיים שהתקיימו בראש השנה ובהם הציגו את המלכת האל בליווי חצוצרות ושופרות. לחגיגות אלה דמיון רב לשיטתו לחגיגות, שנחגגו לכבוד המלכתו של מורדוך, כמלכם של האלים. במזמורים אלה המוטיב החוזר הוא שלטון האל על העולם ומשפט צדק. לדעת משה ויינפלד מוטיבים אלה יוצרים זיקה בין הסוגות, מזמורי מלך לבין 'מזמורי המלכת ה'.

==מבנה המזמור==
יש המחלקים את המזמור כך:<ref name=":0">יאיר הופמן, עולם התנ"ך: תהילים ב, תל אביב, דודיזון עתי, 1995, עמ' 110</ref>

{| class="wikitable"
|-
! פסוקים !! כותרת
|-
| א' || הכרזה על המלכת ה'
|-
| ב'-ה|| תיאור הופעתו של האל
|-
| ו'-ז' || הגויים ועובדי האלילים מכירים בסמכותו וכבודו של האל
|-
| ח'-ט' || ציון שמחה בעליונותו של ה'
|-
| י'-י"ב || קריאת המשורר לעשות טוב ולהימנע מעשיית הרע
|}

==זמנו של המזמור==
יש הסוברים כי שרו את מזמור זה ומזמורי המלכה אחרים בימי בית ראשון ושני. לשונו של המזמור לא מאפשרת להגדיר את זמנו של המזמור, אך יש הסוברים זמנו של המזמור מאוחר יותר וזאת כי המילים 'אִיִּ֥ים' (פסוק א') ו-חֲסִידָ֑יו (פסוק י') אופייניות לתקופה מאוחרת.<ref name=":0" />

==אידאולוגיה במזמור==
פסוק ז במזמור מעלה שאלה אידאולוגית שמופיעה בכמה ממזמורי המלכת ה' - האם ה' הוא אל יחיד (מונותאיזם) או שמא יש כמה אלים אך ראוי לעבוד רק את ה' (מונולטריזם)? מתחילת הפסוק ("יֵבֹשׁוּ כָּל עֹבְדֵי פֶסֶל הַמִּתְהַלְלִים בָּאֱלִילִים") נראה שאלוהים הוא אל יחיד והאלילים חסרי כח, ואילו מסוף הפסוק נראה שכל האלים משתחווים לו ("הִשְׁתַּחֲווּ לוֹ כָּל אֱלֹהִים"). הפרשנים השונים נתנו כמה הסברים - א. הכוונה שעובדי אלילים משתחווים<ref>רד"ק על הפסוק: "או פירושו כל אלהים – כל עובדי אלהים אחרים."</ref>; ב. תחילת הפסוק היא תוספת מאוחרת<ref name=":0" />; ג. סוף הפסוק הוא תיאור ספרותי בלבד שתלוי במורשת המזרח הקדום, אך אינו מתכוון שיש אלים רבים<ref name=":0" />; ד. אכן יש אלילים או כוחות והם משתחווים או השתחוו לאלוהים ולא ראוי לעובדם (ולכן "יבשו כל עבדי פסל")<ref>מצודת דוד ורד"ק על הפסוק הציעו שמדובר על צבא השמים.</ref><ref></ref>.

==המזמור בליטורגיה==
המזמור נאמר כחלק מקבלת שבת באותן הקהילות שמתחילות את קבלת שבת ב"לכו נרננה".

פסוק י"א, משמש פתיחה לסדר "כל נדרי" הנאמר בערב תפילות ליל יום הכיפורים. את הפסוק אומרים החזן והקהל שלוש פעמים. פסוק זה הוא ביטוי הנאמר כיום כאשר מבקשים לומר לאנשים צדיקים שלא יתייאשו ממצבם גם אם רע הוא, סופם של צדיקים אלה, שיהנו מפירות ההצלחה שהיא האור.

==בתרבות==
Dem Gerechten muß das Licht, רי"ב 195 (בגרמנית: אור זרוע לצדיק), היא קנטטה דתית אשר חוברה על ידי יוהאן סבסטיאן באך, בהשראת פסוקים י"א- י"ב.
בשיריה של נעמי שמר שזורים פסוקים וניבים רבים מהתנ"ך וממקורות אחרים ביהדות. בפסוק י"א עשתה נעמי שמר שימוש בשירה בארץ להד"ם: 

===מוזיקה חסידית===
* אוהבי ה - לחן של ר' משה גולדמן, באלבום לנצח של מחנה שלוה.

==קישורים חיצוניים==

==הערות שוליים==

צז
קטגוריה:קבלת שבת
יום חמישי הקדוש

יום חמישי הקדוש (בלטינית: Dies Cenae Domini; ידוע גם בשמות יום חמישי הגדול ויום חמישי של רחיצת הרגליים) הוא חג נוצרי החל ביום חמישי שלפני חג הפסחא. החג מציין את רחיצת רגלי השליחים על ידי ישו ואת הסעודה האחרונה כפי שתוארו בבשורות. זהו היום החמישי של השבוע הקדוש, לאחר יום רביעי של הריגול ולפני יום שישי הטוב. החג חל בין ה-19 במרץ לבין ה-22 באפריל, תאריך אשר אינו זהה בלוחות השנה היוליאני והגרגוריאני אשר בשימוש על ידי זרמים שונים בנצרות. יום חמישי הקדוש מהווה את אות הפתיחה לטרידואום, שלושת הימים המציינים את הפסיון, הצליבה והתחייה של ישו, בהתאם לאמונה הנוצרית. ביום חמישי בערב מתקיימת מיסת הסעודה האחרונה, בו, לפי הבשורות הסינופטיות, צוין חג הפסח בסעודה האחרונה.

==מנהגי החג==
על מנת לשחזר את מעשהו של ישו, נהוג שאנשי דת בכירים רוחצים את רגליהם של אנשי דת הנמוכים מהם בדרגה, או אף של בני הקהילה. האפיפיור פרנציסקוס מציין את יום חמישי הקדוש מדי שנה על ידי רחיצת רגליהם של אסירים.

==מעמד החג==
יום חמישי הקדוש הוא חג ציבורי ברוב המדינות שהיו חלק מהאימפריה הספרדית (אורוגוואי, אל סלוודור, ארגנטינה, גואטמלה, הונדורס, ונצואלה, הפיליפינים, מקסיקו, ניקרגואה, ספרד, פרגוואי, פרו, קולומביה וקוסטה ריקה), ובמדינות שהיו חלק מהאימפריה הדנית (איי הבתולה של ארצות הברית, איסלנד, דנמרק ונורווגיה ובמדינת קרלה בהודו. בנוסף, במספר מדינות בגרמניה יש ליום חמישי הקדוש מעמד של חג ציבורי עבור העובדים במגזר הציבורי.

==קישורים חיצוניים==

* 

==הערות שוליים==

קטגוריה:מועדים נוצריים
קטגוריה:פסחא
קטגוריה:אירועים בחודש אפריל
קטגוריה:אירועים בחודש מרץ
קטגוריה:יום חמישי
SES (אוניברסיטאות)

SES (באנגלית: The Science and Engineering South) הוא קונסורציום של 6 אוניברסיטאות ציבוריות עתירות מחקר בדרום מזרח אנגליה, שנוסד בשנת 2013. האוניברסיטאות מאגדות את המשאבים והמתקנים שלהן לקידום מחקר בתחומי המדע וההנדסה.<ref>SES, [https://www.ses.ac.uk/ What is SES?]</ref> <ref>SES, [https://www.ses.ac.uk/about/ Who we are].</ref> חברי הקונסורציום היוו שליש מכלל הוצאות מועצת המחקר להנדסה ומדעים פיזיים בשנת 2013, שבה הוקם הקונסורציום. אוניברסיטת קינג'ס קולג' לונדון הצטרפה לקונסורציום בשנת 2016, והפכה למוסד החבר השישי. במרץ 2017 הצטרפה אוניברסיטת קווין מרי בלונדון לקונסורציום ואוניברסיטת קיימברידג', אחד מהמוסדות המייסדים, פרשה. לרשות חברי הקונסורציום עומדים מרכזי מחשוב הן בתוך מוסדות הלימוד והן מרכזי מחשוב אזוריים הנתמכים על ידי מוסדות ממשלתיים וגורמים פרטיים מהתעשייה.
SES מאפשרת רשת של מחשבים בעלי ביצועים גבוהים הזמינים לחישובים מחקריים ומדעיים בכל האוניברסיטאות החברות בה, כמו אשכול מחשבים של 12,000 ליבות מדגם IRIDIS אינטל Westmere.
חברי SES מסוגלים לגשת לשני מרכזי מחשוב אזוריים בעלי ביצועים גבוהים; JADE ו- MMM Hub הנתמכים על ידי מועצת המחקר להנדסה ומדעים פיזיים (The Engineering and Physical Sciences Research Council, בראשי תיבות: EPSRC), בנוסף לחמישה מרכזים חדשים<ref>SES, [https://www.ses.ac.uk/high-performance-computing/ High Performance Computing].</ref>

== רשימת האוניברסיטאות ==
להלן רשימת האוניברסיטאות נכון לשנת 2020:
(בסוגריים חברה מייסדת מתוך חמש)
* אוניברסיטת אוקספורד (2013)
* אוניברסיטת סאות'המפטון (2013)
* אוניברסיטת קווין מרי בלונדון שנת הצטרפות (2017)
* אימפריאל קולג' (2013)
* יוניברסיטי קולג' לונדון (2013)
* קינגס קולג' לונדון שנת הצטרפות 2016

== ראו גם ==
* TU9
* איגוד האוניברסיטאות הטכנולוגיות העצמאיות
* ברית אוניברסיטאות יורו-טק
* ברית N5T
* ברית GW4
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* חדשנות מידלנדס
* ליגת IDEA

== קישורים חיצוניים ==
* (באנגלית)
* [https://epsrc.ukri.org/ אתר] רשמי של מועצת המחקר להנדסה ומדעים פיזיים (באנגלית)
* [https://twitter.com/SES_Consortium אתר] הקונסורציום ברשת החברתיתית טוויטר (באנגלית)
* [https://www.youtube.com/channel/UCvzvZEV2JfsVivEEJ3DKYMg אתר] הקונסורציום ביוטיוב (באנגלית)

== הערות שוליים ==

קטגוריה:אנגליה: אוניברסיטאות ומכללות
קטגוריה:SES (אוניברסיטאות)
Cash Shit

"Cash Shit" הוא שיר שהוקלט על ידי הראפרית האמריקאית מייגן די סטליון, ביחד עם הראפר דה-בייבי, מתוך המיקסטייפ הראשון שלה, Fever.<ref name=":0"></ref> השיר יצא לאור ב-17 במאי 2019, על ידי חברות התקליטים 1501 סירטיפייד ו-300 אנטרטיינמנט, ביחד עם שאר שירי המיקסטייפ.<ref name=":0" />

עם יציאתו נכנס השיר אל המקום ה-36 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מייגן די סטליון ביחד עם דה-בייבי והופק על ידי ליל-ג'ו-מייד-דה-ביט, שהפיק עבורה את הלהיט "Big Ole Freak".<ref></ref><ref></ref> ב-22 באוקטובר 2019, העניק איגוד תעשיית ההקלטות האמריקאי לשיר את תואר הפלטינה לשיר על מכירות של למעלה מ-1,000,000 עותקים במדינה.<ref></ref><ref name=":2"></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיקסטייפ.<ref></ref>

== וידאו קליפ ==
במקור, פורסם כי צולמו עבור השיר שני וידאו קליפים, אך בהמשך, הקליפים נגנזו ולא פורסמה הסיבה.<ref></ref> ב-14 ביולי 2019, פרסמה די סטליון ברשתות החברתיות טריילר מתוך סרט קצר, תוך שנתנה רמז שייתכן ומדובר בקליפ של השיר.<ref></ref> נכון לשנת 2020, טרם יצא הקליפ של השיר.<ref></ref>

נכון למרץ 2020, מונה הצפיות של האודיו של השיר עומד על למעלה מ-72 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי מייגן די סטליון
קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי דה-בייבי
קטגוריה:שירים על כסף
אושרית סרוסי

אושרית סרוסי (נולדה ב-1 באוקטובר 1989) היא קומיקאית, תסריטאית ושחקנית ישראלית.

== ביוגרפיה ==
סרוסי נולדה וגדלה בבאר שבע. בעלת תואר ראשון בבית הספר לאמנויות הקול והמסך במכללת ספיר.

== קריירה ==
בשנת 2016 שיחקה בתפקיד אורח בסדרה הקומית "מסובך" שיצר וכיכב בו רן שריג בערוץ עשר.

ב-2017 השתתפה בתוכנית המערכונים "טלוויזיה מהעתיד", ובמספר פרקים בסדרה "רון" ב-Yes.

ב-2018 הייתה אחת מכותבי הסדרה "ויקי ואני" בערוץ עשר, שם גם גילמה את דמותה של טובה. התארחה גם בסדרה "עיר מקלט" ב-Yes. באותה שנה הגישה פינה בתוכנית האקטואליה של ערוץ עשר "היום שהיה" בהנחייתו של גיא זהר.

ביחד עם חן רוטמן היא יצרה את סדרת הרשת "מכבית וחנאל"<ref></ref>. השניים גם מגלמים את הדמויות הראשיות, זוג דתי פרוד.

ב-2019 כתבה, יחד עם גיתית פישר וחן רוטמן את הסדרה הקומית "זאת וזאתי" ברשת 13, ושיחקה בתפקיד הראשי את דמותה של מילעל.

בשנת 2021 יצאה הסדרה "האחיין שלי בנץ" בערוץ כאן חינוכית, בה היא מגלמת את המורה שיא-גל.

בשנת 2022 השתתפה בסדרה "העיר הטובה", ששודרה בחברת התקשורת והכבלים "HOT", בתפקיד עובדת רווחה. בנוסף השתתפה בתוכנית הקומדיה "זה לא אולפן שישי" שמשודרת בקשת 12 ומונחה על ידי ישראל קטורזה וארז טל. כמו כן, החלה לבצע מערכונים שונים בתוכנית הרדיו של שרון טייכר וערן זרחוביץ' ברדיו תל אביב.

בשנת 2023 שיחקה בתפקיד אורח בסדרה "השגרירות". באותה השנה השתתפה בעונה השלישית של התוכנית "סיפורים מהכורסה" בכאן 11 בתפקיד עצמה.

הצטלמה לסדרה "ממושטרות", בה היא תגלם פעם נוספת את דמותה של מילעל.

בשנת 2024 שיחקה בסדה "מי זאת?" בכאן 11.

== חיים אישיים ==
סרוסי נשואה ומתגוררת ברמת גן.

== לקריאה נוספת ==

* עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג, 2023

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:קומיקאיות ישראליות
קטגוריה:קומיקאים ישראלים
קטגוריה:משתתפי קומדי סטאר
קטגוריה:בוגרי תיכון מקיף ב׳ (באר שבע)
קטגוריה:בוגרות המכללה האקדמית ספיר
קטגוריה:בוגרי המכללה האקדמית ספיר
קטגוריה:ישראליות שנולדו ב-1989
קטגוריה:ישראלים שנולדו ב-1989
Suave (Kiss Me)

הוא סינגל שהוקלט על ידי הזמרת-יוצרת הקובנית-אמריקאית נאייר, בשיתוף עם הזמר מוהומבי והראפר פיטבול.<ref name=":2"></ref> השיר יצא לאור ב-2 באוגוסט 2011, על ידי חברות התקליטים מר. 305 ו-2101 רקורדס, כסינגל שלא מתוך אלבום.<ref name=":2" />

עם יציאתו נכנס השיר אל המקום החמישי במצעד שבסלובקיה.<ref></ref>

== רקע וכתיבה ==
השיר נכתב על ידי אלביס קרספו, רד וואן, אחראף ג'נוסי, פיטבול, טדי סקיי וג'ימי ג'וקר והופק על ידי רד וואן וג'ימי ג'וקר.<ref></ref> לאחר שהוציאה נאייר ביחד עם פיטבול את הלהיט "Give Me Everything", אשר כבש את פסגת מצעד הבילבורד הוט 100, הוחלט כי הם ישתפו פעולה שוב, תוך שהשיר יהיה בשפה הספרדית.<ref name=":2" />

כמה שבועות לאחר צאתו, הועלה השיר לרשת הזרמת המדיה ספוטיפיי, בדומה לשאר שירי של נאייר.<ref></ref><ref></ref>

== וידאו קליפ ==
הווידאו קליפ הראשון שהועלה ליוטיוב פורסם ב-25 באוקטובר 2011, תוך שצבר למעלה מ-190 מיליון צפיות.<ref></ref> הקליפ השני הועלה באותו היום לערוץ היוטיוב של פיטבול, תוך שצבר למעלה מ-45 מיליון צפיות.<ref></ref> קליפ שלישי הועלה ליוטיוב בינואר 2012, וצבר למעלה מ-30 מיליון צפיות.<ref></ref>

ב-31 באוקטובר 2011, העלתה נאייר קליפ נוסף לערוץ היוטיוב שלה, אשר צבר למעלה מ-20 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ספרד
| rowspan="3" |2 באוגוסט 2011
| rowspan="3" |הורדה דיגיטלית
| rowspan="3" |מר. 305 • 2101
|<ref></ref>
|-
!ארצות הברית
|<ref></ref>
|-
!בריטניה
|<ref></ref>
|}

== קישורים חיצוניים ==

== הערות שוליים ==

קטגוריה:שירי נאייר
קטגוריה:שירי פיטבול
קטגוריה:שירים באנגלית
קטגוריה:שירים בספרדית
קטגוריה:שירים שהופקו על ידי רדוואן
קטגוריה:שירים על נשיקות
פיל ג'ונסון

פיליפ דונלד "פיל" ג'ונסון (באנגלית: Philip Donald "Phil" Johnson; נולד ב-6 בספטמבר 1941) היה בעברו מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1964–2011.

==קריירת מכללות==
ג'ונסון נולד וגדל בעיר גרייס שבאיידהו. בשנת 1959 החל ללמוד באוניברסיטת המדינה של ובר ("ובר סטייט") אשר בעיר אוגדן, יוטה, ולאחר שנתיים עבר ללמוד באוניברסיטת המדינה של יוטה ("יוטה סטייט"). בשתי עונותיו בקבוצת הכדורסל של האוניברסיטה העפיל עמה לטורניר אליפות המכללות, בפעם השנייה והשלישית בתולדותיה, בהתאמה. בשתי העונות רשם ממוצעים של 10.7 נקודות ו-7.6 ריבאונדים למשחק, מעמדת הסמול פורוורד.

==קריירת אימון==
===בליגת המכללות===
בשנת 1964 החל ג'ונסון לשמש כעוזר מאמן בקבוצת "ובר סטייט", תחת המאמן חבר היכל התהילה של הכדורסל דיק מוטה. בעונת 1967/1968 העפילה הקבוצה לראשונה בתולדותיה לטורניר אליפות המכללות, אולם הודחה בסיבוב הראשון על ידי אוניברסיטת המדינה של ניו מקסיקו, בה שיחק סם לייסי.

בקיץ 1968 מונה ג'ונסון למאמן הראשי של ובר סטייט במקומו של מוטה, אשר הפך למאמן שיקגו בולס. בכל שלוש עונותיו בתפקיד העפילה הקבוצה לטורניר האליפות, ולאורך התקופה העמידה מאזן כולל של 68 ניצחונות ו-16 הפסדים (81.0%).

===בליגת ה-NBA===
בשנת 1971 הצטרף ג'ונסון לצוות האימון של מוטה בשיקגו בולס, בה בלטו השחקנים בוב לאב, צ'ט ווקר וג'רי סלואן.

בנובמבר 1973 החליף את בוב קוזי כמאמן הראשי של קנזס סיטי קינגס, אשר עמדה על מאזן שלילי 6–19. עד לסיום עונת הציגה הקבוצה שיפור משמעותי תחת ג'ונסון, אך נותרה מחוץ לשלב הפלייאוף עם מאזן כולל 33–49. בעונה העוקבת הובילו את הקבוצה נייט ארצ'יבלד, ג'ימי ווקר וסם לייסי למאזן חיובי 44–38, והקינגס העפילו לפלייאוף ה-NBA לאחר היעדרות של 7 שנים. בסיבוב הראשון של הפלייאוף הפסידה קנזס סיטי מול הבולס של דיק מוטה, בתוצאה 2–4. בסיום אותה עונה זכה ג'ונסון בפרס מאמן השנה ב-NBA. בעונות – רשמו הקינגס מאזן כולל של 71 ניצחונות ו-93 הפסדים, ולאחר שפתחו את עונת עם מאזן שלילי 13–24, פוטר ג'ונסון מתפקידו.

בין השנים 1979–1982 חזר לשמש כעוזר מאמן בשיקגו בולס, הפעם תחת המאמן ג'רי סלואן. בפברואר 1982 שימש כמאמן הראשי של הבולס למשחק אחד, בין פיטוריו של סלואן לבין מינויו של רוד ת'ורן כמאמן הקבוע של הקבוצה.

לקראת עונת מונה לעוזר מאמן יוטה ג'אז, תחת פרנק ליידן, ונשאר בתפקיד במשך כשנתיים.

בנובמבר 1984 חזר לאמן את קנזס סיטי קינגס, כאשר מונה למחליפו של ג'ק מקיני. תחת ג'ונסון העמידה הקבוצה מאזן שלילי 30–43, והיא סיימה את העונה במקום התשיעי במערב עם מאזן 31–51. לקראת העונה הבאה עבר המועדון לסקרמנטו, קליפורניה, ושינה את שמו ל"סקרמנטו קינגס". בעונת העפילו הקינגס לפלייאוף מהמקום השביעי במערב, על אף שסיימו עם מאזן שלילי 37–45. בפברואר 1987, לאחר שפתח את עונת עם 14 ניצחונות ב-46 משחקים, פוטר ג'ונסון מתפקידו והוחלף על ידי עוזרו ג'רי ריינולדס.

בין השנים 1988–2011 שימש כעוזר מאמן ביוטה ג'אז, תחת ג'רי סלואן. לאורך התקופה רשמו הג'אז מאזן כולל של 1,221 ניצחונות ו-803 הפסדים, והעפילו פעמיים לגמר ה-NBA בעונות ו-.

==קישורים חיצוניים==

==הערות שוליים==

קטגוריה:איידהו: אישים
קטגוריה:כדורסלני אוניברסיטת המדינה של יוטה
קטגוריה:מאמני כדורסל אמריקאים
קטגוריה:מאמני קנזס סיטי קינגס
קטגוריה:מאמני סקרמנטו קינגס
קטגוריה:מאמני שיקגו בולס
קטגוריה:איידהו: כדורסלנים
קטגוריה:אמריקאים שנולדו ב-1941